Noverint universi presentes pariter et futuri, quod ego Poncius de Lapte, miles, et uxor mea Alays, et filii mei Willelmus de Lapte et Isterius et Mauricius, dedimus Deo et ecclesie beati Petri de Grasac totam decimam bladi quam habebamus in parrochia de Lapte, pro qua decima Paganus, prior de Grasac, dedit Poncio de Lapte et aliis supradictis six libris (sic) Viennensium sub nomine venditionis. Hoc, tactis sacrosanctis evangeliis, se tenere compromiserunt et pariter juraverunt. In cujus rei testimonio, testes vocati fuerunt: Jarento, monachus, et Bodo, capellanus de Lapte, et Vacherius, capellanus de Grasac, et Poncius, bajulus ejusdem loci, et Willelmus Aynerii, clericus de Grasac, et Vials Aynerii et Julianus Ferreis. Et propter hujus rei tenorem, ego Poncius prefatus assensii et voluntate uxoris mee et filiis meis, cartam istam sigillo meo munimine roboravi. Hoc actum fuit anno Domini Mº CCº XLº IIIIº, mense junii.